cyanic-selkie/wikianc huggingface dataset:
Լևոն Ադամյան
Կենսագրություն
Կրթություն ստանալով Մոսկվայի Տիմիրյազևի անվան գյուղատնտեսական ակադեմիայում, Լևոն Ադամյանն այն ավարտել է 1953 թվականին։ Տնտեսագիտության դոկտորի աստիճանը ստացել է 1980 թվականին, իսկ 1982 թվականին՝ պրոֆեսորի կոչում։ ՀՍՍՀ պետագրոարդի կառավարման բարձրագույն դպրոցում զբաղեցրել է էկոնոմիկայի ամբիոնի վարիչի պաշտոնը (1985 թվականից)։
Գիտական գործունեություն
Լևոն Ադամյանի գիտական հետաքրքրությունները վերաբերում են հողի տնտեսական գնահատման հարցերին։ Խորհրդային տնտեսագիտական գրականության մեջ տասնամյակներ տիրապետում էր այն կարծիքը, համաձայն որի, եթե սոցիալիզմի պայմաններում ընդունվի տնտեսական գնահատման անհրաժեշտությունը, ապա պետք է ընդունվի նաև կապիտալիստական տնտեսաձևին բնորոշ հողի նկատմամբ մասնավոր սեփականությանը բնորոշ բոլոր կատեգորիաների գոյությունը։ Սակայն, հատկապես 1960-ական թվականների կեսերից սկսած խորհրդային երկրում ընդունվեցին մի շարք տնտեսական ակտեր ու իրավական վարչական միջոցառումներ՝ ուղղված բնական ռեսուրսների պահպանման ու ռացիոնալ օգտագործման ուղղություններին։ Վերջինս ինտենսիվ գյուղատնտեսական արտադրություն վարելու պահանջն է։ Իսկ դա հնարավոր է, եթե գործի դրվեն բնական հարստությունների ռացիոնալ օգտագործման տնտեսական լծակները։ Սույն հարցերը, որոնք արծարծվել են Ադամյանի «Экономическая оценка земли» գրքում, իրենց հետագա շարունակությունը ստացել են «Հողի գնահատման տնտեսական պրոբլեմները Հայկական ՍՍՀ-ում» (համահեղինակ՝ Մանասերյան Նորայր Մարգարի) աշխատության մեջ ։ Չնայած ԽՍՀՄ-ում հողն ազգայնացված էր և վաճառքի ենթակա չէր, Ադամյանի կարծիքով հողային հարաբերությունները չեն կարող դուրս լինել հողի օբյեկտիվ տնտեսական գնահատման ազդեցությունից։ Հնարավոր չէ որոշել նաև պահպանման հանրորեն անհրաժեշտ ծախսերը և լուծել բնության պահպանման խնդիրը տնտեսական առումով, եթե հայտնի չեն, օրինակ՝ դիտարկվող հողամասի դրամական գնահատականը, գինը։ Լևոն Ադամյանի կողմից առաջարկվել են ՀՍՍՀ գյուղատնտեսության օգտագործելի հողերի գնահատման կոնկրետ սկզբունքներ և ներկայացվել հանրապետության կարևորագույն հողատեսքերի համեմատական և բացարձակ դրամական գնահատման որոշ արդյունքներ։ Լևոն Ադամյանը գտնում էր, որ հողի գնահատման իր առաջարկած և կիրառած եղանակները գրեթե լիովին համապատասխանում են համամիութենական մեթոդիկայի սկզբունքներին։ Նա առաջարկում է հողի գնահատման լրացուցիչ տարբերակներ, որոնք արդյունավետ էին հարցի բազմակողմանի լուծման տեսակետից։ Ադամյանն անդրադարձել է նաև հողային ֆոնդի պահպանմանը, հաշվենկատ օգտագործման գործնական, կիրառական նշանակությանը։ Ադամյանն առաջնակարգ է համարել կատարելագործված գների պայմաններում հողի տնտեսական գնահատումը՝ զուտ եկամուտի ցուցանիշով։ Նա գրում է.
Ծանոթագրություններ
Կատեգորիա:Հայ տնտեսագետներ Կատեգորիա:Տնտեսագիտական գիտությունների դոկտորներ Կատեգորիա:Հայ պրոֆեսորներ Կատեգորիա:1929 ծնունդներ Կատեգորիա:1989 մահեր Կատեգորիա:Ներքին Կարմիրաղբյուր գյուղում ծնվածներ
Echos
Ծանոթագրություններ
Կատեգորիա:2003 ալբոմներ Կատեգորիա:Գերմանալեզու ալբոմներ Կատեգորիա:Lacrimosa ալբոմներ
Տայբա (Աբայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Խանըք (Այնթապի գավառ)
Խանըք, գյուղ Արևմտյան Հայաստանում, Էրզրումի վիլայեթի Այնթապի գավառակում ։ Գտնվում էր Շառիան գետի աջ կողմում, աղբյուրաշատ տարածքում։
Բնակչություն
1909 թվականին ուներ 1 տուն հայ և 80 տուն այլազգի բնակիչ։
Պատմամշակութային արժեքներ
Խանըքի շրջակայքում կան հայկական հին ավերակներ և գերեզմանոցներ ։
Ծանոթագրություններ
Կատեգորիա:Արևմտյան Հայաստանի գյուղեր
Կայծեր (թերթ, Լիոն)
Գրական-գեղարվեստական բաժնում տպագրել է հայ, ռուս խորհրդային և արտասահմանյան հեղինակների գործեր։
Կատեգորիա:Ֆրանսիայի հայկական շաբաթաթերթեր Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Հայկական գրական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Հոսքաջրերի մաքրումը պղնձից
Քիմիա21-րդ դարի հիմնական խնդիրներից մեկն է հանդիսանում հոսքաջրերի մաքրումը և վերաօգտագործումը։ Այդ խնդիրը հանդիսանում է համաշխարհային ամենակարևոր խնդիրներից մեկը և հսկվում է ՄԱԿ-ի կողմից։ Արդյունաբերական հոսքաջրերի մաքրման նպատակով մշակվում և փորձարկվում են մի շարք մեթոդներ, որոնք թույլ են տալիս իջեցնել հոսքաջրերում ծանր մետաղների մնացորդային պարունակությունը մինչև թույլատրելի սահմանը։
Պղնձի իոնի չափաբաժինները միջավայրում
Առավել տարածված և շատ թունավոր աղտոտող նյութերի թվին են պատկանում ծանր մետաղները՝ սնդիկ, արճիճ, կադմիում, ցինկ, պղինձ, մկնդեղ, և այլն։ Պղինձը հայտնաբերվում է սուլֆատային մնացորդում արճիճի, կադմումի և ցինկի հետ միասին։ Պղնձի պարունակությունը բույսերի մեջ պրակտիկորեն մշտական է և կախված չէ նրա պարունակությունից հողում, պղինձը հանդիսանում է բույսի սնուցման կարևոր տարր։
Պղնձի աղերը, ներգործելով ջրավազաններ, ցուցաբերում են բարձր ազդեցություն կենսագործունեության ընթացքի վրա։ Պղնձի կոնցետրացիան 0.08-0.8մգ/լ, իսկ շատ փափուկ ջրերում 0.01մգ/լ[1], որը ձկների համար նույնպես թունավոր է։ Թունավորության չափանիշը ջրային մյուս օրգանիզմների համար կազմում է 0.08-1.0մգ/լ։ Ջրի կոշտությունը տեսանելիորեն փոքրացնում է պղնձի թունավորության հատկությունը[2]։ Շատ փափուկ և թորած ջրերի համար, որպես ցածր սահման համարում են 0.01մգ/լ պղնձի իոնը[2]։ Իսկ բնության ջրերից շատերի համար կարելի է ընդունել թունավորության ավելի բարձր սահման՝ 0.025մգ/լ պղինձ իոն[3]։ Որոշ ձկներ փափուկ ջրերում կարող են գոյատևել նույնիսկ 0.075մգ/լ պղնձի իոնի դեպքում, իսկ որոշ փոքր տեսակների համար մահացու է համարվում 0.0127մգ/լ պղնձի իոնի կոնցետրացիան։ Պղնձի թունավոր հատկությունը բարձրանում է, եթե խառնուրդը միաժամանակ պարունակում է պղինձ և կադմիում կամ պղինձ և ցինկ[4]։
Պղնձի իոնի վնասակար ազդեցությունը
Չնայած նրան, որ պղինձը շատ է օգտագործվում, նրա թունավորության հատկությունները առավել քիչ են հետազոտված, քան մյուս ծանր մետաղների հատկությունները։ Չնայած, որ բժիշկների մեջ շատերն են հիվանդացել թոքերի քաղցկեղով, իրական փաստեր, որ այդ մետաղը օժտված է կանցերոգեն հատկությամբ, բացակայում են։ Մեծ քանակությամբ պղնձի ներգործումը մարդու օրգանիզմ հանգեցնում է վիլսոնա հիվանդության, նաև ավելցուկային պղինձը անցնում է ուղեղի թաղանթին, մաշկին, լյարդին, ենթաստամոքսաին գեղձին։
Այսպիսով, իր թունավորությունը և անբարենպաստ ազդեցությունը միկրոֆլորայի ակտիվ տիղմի վրա կանխելու համար, ծանր մետաղների իոններ պարունակող հոսքաջրերը մինչև ջրամբարներ կամ ոռոգման ուղարկելը անպայման պետք է ենթարկվեն առանձին մաքրման, մետաղների իոնների պարունակությունը փոքրացնելու նպատակով մինչև սահմանային թույլատրելի կոնցենտրացիա։
Մաքրման եղանակները
Այս նպատակով, արդյունաբերության մեջ օգտագործվում են մի շարք քիմիական, ֆիզիկական և ֆիզիկա-քիմիական մեթոդներ, որոնցից յուրաքանչյուրն արդյունավետ է որոշակի պայմաններում։ Ներկայումս առավել տարածված է մաքրման ռեագենտային մեթոդը։ Պղնձի իոններից կեղտաջրերի մաքրման մեթոդի ընտրությունը կախված է՝
Ընդունված է, ծանր մետաղ պարունակող հոսքաջուրը վնասազերծել ռեագենտային եղանակով, որի էությունը կայանում է ռեագենտի (ազդանյութի) օգնությամբ լուծված միացությունների վերածումը չլուծվող և վատ լուծվող միացությունների։ Այդ նպատակով պղինձ պարունակող հոսքաջուրը մշակվում է հիմքով մինչև օպտիմալ pH, որի դեպքում Cu+2 լուծելիությունը նվազագույնն է, ապա ֆլոկուլանտի օգնությամբ, դժվարալույծ Cu(OH)2 - ի մասնիկները խոշորացվում են՝ ծանրացվում և հեշտությամբ նստեցվում, որից հետո հեռացվում միջավայրից[5]։
Գրականություն՝
1 Петру А.А. Промышленные сточные воды. -M.։ Стройиздат, 1965. -36с.
2 Труелли М.А. Токсикология //Сообщение ИИ рыбного хозяйства и гидробиологии. – Водняны.։ 1958. -67с.
3 Weber E. Toxikologische Untersuchunget mit Wasseror ganismeh/Öster eichische Wasserwirtschaft. -1957. -V.9. - p. 164-165.
5 Wing R.E., W.E. Rayford. Heavy Metal Removal Processes for Plating Rinse Wate / Poceedings of the ''32nd Ind. Waste Conference''. – Purdue University. – May. – 1977. – P. 838-852.
Կատեգորիա:Շրջակա միջավայրի պաշտպանություն
Ռուսլան և Լյուդմիլա (ֆիլմ)
«Ռուսլան և Լյուդմիլա», Ալեքսանդր Պտուշկոյի սովետական երկսերիանոց ֆիլմ, նկարահանվել է 1972 թվականին «Մոսֆիլմ» կինոստուդիայում Ալեքսանդր Սերգեևիչ Պուշկինի համանուն պոեմի (1820 թվականին) հիման վրա։ Սա մեծ քանակությամբ ֆիլմեր ստեղծած Ալեքսանդր Պտուշկոյի վերջին ֆիլմն էր։ Կինոքննադատների կարծիքով «Ռուսլան և Լյուդմիլա» ֆիլմը համարվում է ռեժիսորի տաղանդի գագաթնակետը ։
Այս ֆիլմը ներառում է հսկայածավալ մարտական տեսարաններ և օգտագործում մեծ քանակությամբ բնօրինակ դեկորացիաներ և զգեստներ։ Նրա մեջ օգտագործվել են կասկադյորների հնարքները և նորարարական հնարքներ․ թռչող թզուկ Չեռնամորը և հերոս հսկայի խոսող գլուխը։ Այս էկրանավորման տարբերակը նախորդի ձևափոխությունն է, որը նկարահանվել է 1938 թվականին նույն կինոստուդիայում ռեժիսորներ Իվան Նիկիտչենկոյի և Վիկտոր Նևեժինի գլխավորությամբ սև-սպիտակ ժապավենի վրա և տարբերվում էր ավելի կարճ տևողությամբ (49 րոպե)։
Սերիա 1
Երիդասարդ ժամանակ Ֆինը փորձում էր գրավել երիտասարդ Նաինայի սերը։ Բայց նրա փորձերը անարդյունք էին, և Ֆինը սկսեց ուսումնասիրել կախարդություն, որպեսզի գրավի Նաինային։ Կախարդությունն աշխատում է և Նաինան սիրահարվում է Ֆինին, բայց վերջին հանդիպման պահից անցել էր 40 տարի, և Նանինան արդեն երիտասարդ աղջիկ չէր այլ՝ ծեր կին։Այդ ժամանակ Ֆինը մերժում է նրան և, այդ պահից նրանց մեջ սկսվում է թշնամանք։ Պարզվեց նաև, որ Նաինան կախարդ է եղել և պլանավորում էր վրեժ լուծել Ֆինից։
Հետո ճանապարհին Ռուսլանը բախվում է չար Ռոգդայի հետ, և նրանք տալիս են ոչ թե կյանքի, այլ մահվան կռիվ։ Կռիվը վերջանում է Ռոգդայի պարտությամբ․ Ռուսլանը նրան ժայռից նետում է Դնեպր գետը։ Այդ ամբողջ ժամանակ Լյուդմիլան ապրում էր փակի տակ Չեռնամորի անշունչ բյուրեղյա պալատում։ Նրան շրջապատում էր հարստությունը և սառը գեղեցկությունը, բայց Լյուդմիլային ոչինչ չէր ուրախացնում՝ նա հույս ուներ ձերբազատվել գերությունից։ Չեռնամորը իզուր էր փորձում հասնել իր ուզածին, մի անգամ Լյուդմիլային է հասնում նրա անտեսանելիության գլխարկը, որի օգնությամբ նա հետագայում կարողանում է թաքնվել նրանից և նրա ծառաներից։ Դա մի քիչ շեղում է նրան ձանձրությունից։
Սերիա 2
Ռուսլանը գնում է առաջ, ճանապարհին նրան սպասում էին Նաինայի և Չեռնամորի պատիժները, որոնք փորձում էին կտրել նրան ճանապարհից (Նաինան նույնիսկ դառնում է Լյուդմիլայի կրկնորդը) և նյութում են նրա համար տարբեր մահացու և վտանգավոր ծուղակներ, ինչպես նաև բախումներ վագրի և առյուծի հետ։ Մի անգամ Չեռնամորը հոգնում է Լյուդմիլայի անտարբերությունից և դիմում է խորամանկության՝ ընդունում է ծանր վիրավորված Ռուսլանի կերպարանքը։ Երբ Լյուդմիլան հանկարծ ընկնում է նրա ծուղակը, կախարդը վերադառնում է իր կերպարանքի մեջ, քնեցնում է նրան և հագցնում անտեսանելիության գլխարկը, որպեսզի նրան ոչ ոք չգտնի։
Որոշ ժամանակ անց Ռուսլանը հասնում է պալատ, մենամարտի մեջ մտնում Չեռնամորի հետ և կտրում նրա երկար մորուքը՝ որը նրա ուժի աղբյուրն էր։ Չեռնամորը թուլանում է և կորցնում իր ողջ կախարդական հնարավորությունները։ Ռուսլանը գտնում է քնած Լյուդմիլային և փորձում արթնացնել նրան, բայց նա չի կարողանում արթնանալ։ Չկարողանալով պարզել Չեռնամորից թե ինչպես կյանք վերադարձնել Լյուդմիլային՝ կապում է նրան և հետ ուղարկում։ Ճանպարհին Ռուսլանը հանդիպում է Ռաթմիրին՝ իր երբևէ  թշնամիներից մեկին, որը արդեն ձկնորս էր դարձել և երջանիկ ապրում էր իր նոր ընտրյալի հետ։
Նաինան գտնում է Ֆարլաֆին, որն այսքան ժամանակ չէր փնտրել Լյուդմիլային, այլ՝ ժամանակ էր անցկացրել իր գյուղում։ Կախարդը վստահեցնում է, որ կսպանի Ռուսլանին, որից հետո Ֆարլաֆը շանս կունենա դառնալ հերոս և ամուսնանալ Լյուդմիլայի հետ։ Վախկոտ Ֆարլաֆը համաձայնվում է և նույն գիշերը սպանում Ռուսլանին։ Վերցնելով Լյուդմիլային՝ նա ուղևորվում է իշխանական պալատ։ Վլադիմիրը ուրախանում է տեսնելով աղջկան, բայց զարմանում է նրա խոր քնից։ Ֆարլաֆը չգիտեր ինչպես բացատրել դա և նախընտրում է շեղել ուշադրությունը՝  հորինելով իր արքայադուստրի որոնումների ժամանակ իր «հերոսությունները»։
Սպանված Ռուսլանին գտնում է Ֆինը։ Նա ցողում է Ռուսլաին անմահական ջրով, որից հետո Ռուսլանը կենդանանում է։ Չգտնելով իր մոտ Լյուդմիլային՝ ուղևորվում է պալատ՝ Ֆիննից ստանալով կախարդական մատանի, որը կօգնի արթնացնել Լյուդմիլային։
Նա հարցնում է, թե որտեղ է Չեռնամորը, և Ռուսլանը, վստահեցնելով, որ առանց մորուքի նա վտանգավոր չէ, հրամայում է բերել կախարդին դահլիճ։ Չեռնամորին նշանակում են շրջիկ ծաղրածու։ Ֆիլմը ավարտվում է Ռուսլանի և Լյուդմիլայի հարսանիքով։
Ֆիլմի և պոեմի տարբերությունը
Ֆիլմը պուշկինյան պոեմի սյուժեին հետևում է ոչ ճշտությամբ․
Հղումներ
Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր
Նոյհաուզեն (Շպրե)
Նոյհաուզեն (Շպրե) ( Neuhausen/Spree), կոմունա Գերմանիայում, մտնում է Բրանդենբուրգ երկրամասի մեջ։ Ինչպես նաև Շպրե Նեյսեի մի մասն է կազմում։ Տարածքը կազմում է 147,90 կմ2։ Բնակչությունը` 5237 մարդ (2010 թվականի տվյալներով)։ Պաշտոնական կոդ 12 0 71 301։ Պաշտոնական լեզուներն են գերմաներենն ու սորբիան լեզուն ։
Արտաքին հղումներ
Կատեգորիա:Գերմանիայի քաղաքներ
Քամիների աշտարակ
Պատմություն
Ութանիստ աշտարակի շինարարական աշխատանքները սկսվել են Հռոմեական կայսրության տիրապետության շրջանում։ Կառուցման աշխատանքները վերագրվում են հռոմեացի հայտնի աստղագետ Անդրոնիկոսին։
Ընդունված է աշտարակի կառուցման ժամանակաշրջանը համարել մ.թ.ա. 1-ին դարը ։ Չնայած սրան նաև չի բացառվում, որ այն կառուցվել է շատ ավելի վաղ քան մ.թ.ա. 1-ին դարը։
Հնամենի այս աշտարակը ամբողջովին կառուցված է մարմարից։ Մեզ հասել են քամիների աշտարակի մնացորդները, որոնք հնագիտական իրեր և արտեֆակտներ են ։ Աշտարակի ներսում կառուցված է եղել այսպես կոչված ավազի ժամացույցը, որը ջուր էր մատակարարում Ակրոպոլիսի միջնաբերդին։
Միջնադարյան ժամանակահատվածում աշտարակը օգտագործվել է, որպես կրոնական կառույց՝ եկեղեցի։ 19-րդ դարում այն ազատագրվել է թուրքերի ձեռքից՝ անցնելով հույներին։
Լրացուցիչ ընթերցանություն
Կատեգորիա:Հունաստանի աշտարակներ
Պարտիզաններ
Պարտիզանները ժողովրդական վրիժառուներ են, մարդիկ, ովքեր թշնամու զորքերի խոր թիկունքում զավթիչների դեմ զինված պայքար են մղում հանուն հայրենիքի ազատագրության և անկախության։
Պարտիզանները պատերազմում
1812 թ. Ֆրանսիայի կայսր Նապոլեոն Բոնապարտը վիթխարի բանակի գլուխ անցած հարձակվեց Ռուսաստանի վրա։ Ռուսական զորքերը քաջաբար մարտնչում էին ֆելդմարշալ Միխայիլ Իլլարիոնովիչ Կուտուզովի հրամանատարությամբ։ Թշնամու դեմ պայքարի ելան նաև պարտիզանական ջոկատները։ Նրանք ազատում էին գերիներին, գրավում հակառակորդի պարենի ու զենքի գումակները, տեղեկություններ հավաքում Ֆրանսիացիների շարժման ուղղության վերաբերյալ, ոչնչացնում թշնամուն, բնակչությանը պաշտպանում կողոպուտից։ Գյուղացիներն իրենց առաջնորդներն ունեին։ Հաջողությամբ էր գործում մերձմոսկովյան մի գյուղի բնակիչ Գերասիմ Կուրինի ջոկատը, որում հաշվվում էր 5 հազար հետևակային և 500 հեծյալ։ Ժողովրդի մեջ իր քաջությամբ հռչակվել էր Վասիլիսա Կոժինան` Սմոլենսկի մոտ գտնվող մի գյուղի գեղջավագի կինը։ Նրա ստեղծած ջոկատը, որ կազմված էր եղաններով, կացիններով ու գերանդիներով զինված կանանցից ու պատանիներից, պաշտպանում էր գյուղը, ուղեկցում գերիներին։ Պարտիզանների գործողությունները սովետական բանակին օգնեցին հաղթելու թշնամուն։
1941-1945 թվականների Հայրենական մեծ պատերազմի տարիներին սովետական ողջ ժողովուրդը պայքարի ելավ ֆաշիստական զավթիչների դեմ։ Պարտիզաններն անողոք պատերազմ էին մղում թշնամու գրաված ողջ տարածքում։ Պատմության մեջ պարտիզանական այդպիսի ծավալուն շարժում դեռ չէր եղել։ Այդ շարժումը ղեկավարում էր կոմունիստական կուսակցությունը։ Թշնամու զավթած շրջաններում ստեղծվեցին ընդհատակյա կուսակցական կոմիտեներ, որոնք կազմակերպում և ղեկավարում էին պարտիզանական ջոկատները։ Պարտիզանները կամուրջներ էին պայթեցնում, այրում ֆաշիստական պահեստները, սպանում մատնիչներին ու դավաճաններին, խորտակում թշնամու զինվորներով, թնդանոթներով ու տանկերով բեռնավորված գնացքները, խորհրդային զորքերին օգնում հաղթելու թշնամուն։
1943 թ. ամռանը խորհրդային բանակը հիտլերականների դեմ մեծ ճակատամարտ էր մղում Կուրսկի աղեղում։ Սովետական ռազմիկներին օգնելու նպատակով պարտիզանները «ռելսային պատերազմ» սկսեցին։ Պայթեցնում էին երկաթգծերը՝ ֆաշիստներին խանգարելով օգնական ուժեր հասցնելու։ Այդ ժամանակ պարտիզանները խորտակեցին 440 գնացք։ Իսկ ամբողջ պատերազմի ընթացքում նրանք շարքից հանեցին ավելի քան 1 մլն. ֆաշիստական զինվոր, ոչնչացրին 4 հազար տանկ ու զրահամեքենա, 2 հազար հրանոթ, մոտ 800 ինքնաթիռ։
Հայտնի պարտիզաններ
Սովետական ողջ երկրով մեկ հայտնի են պարտիզանական ջոկատների կոմունիստ հրամանատարներ Սիդոր Կովպակի, Ալեքսեյ Ֆեոդորովի, Սերգեյ Ռուդնևի, Պյոտր Վերշիգորայի, Դմիտրի Մենդվեդևի, Կոնստանտին Զասլոնովի և ուրիշների անունները։
Ժողովրդական վրիժառուների շարքում էին «Երիտասարդ գվարդիայի» հերոսները, Զոյա Կոսմոդեմյանսկայան և Լիզա Չայկինան, պարտիզանական խիզախ հետախույզ Նիկոլայ Կուզնեցովը, լիտվուհի Մարիա Մելնիկայտեն, պատանի պարտիզան Սաշա Չեկալինը և պսկովցի ութսունամյա գյուղացի Մատվեյ Կուզմինը, որը ֆաշիստական ջոկատը տարավ դեպի անանցանելի ճահիճը։
Հայ պարտիզաններ
Թշնամու թիկունքում ծավալված պարտիզանական պատերազմում սովետական բոլոր ժողովուրդների ներկայացուցիչների հետ կողք կողքի մարտնչել են նաև հայ ժողովրդի զավակները։ Արևմտյան Ուկրաինայում իր քաջագործություններով աչքի է ընկել «Հաղթանակ» հայկական պարտիզանական ջոկատը, որը հետագայում միացել է Կովպակի անվան ուկրաինական պարտիզանական դիվիզիային։1943 թվականին ուկրաինայում կազմավորված Միկոյանի անվան հայկական պարտիզանական մարտնչել է Ուկրաինական հեծյալ պարտիզանական միավորման կազմում, մասնակցել Կիևի ազատագրմանը։ Բազմաթիվ սխրանքներ են գործել մի շարք ուրիշ հայկական պարտիզանական ջոկատներ, քաջաբար կռվել Հյուսիսային Կովկասում,Ղրիմում, մերձբալթիկայում, ինչպես նաև ֆաշիստական Գերմանիայի օկուպացրած եվրոպական երկրներում։ Հայ պարտիզանները եղել են հրամանատարներ ու քաղղեկներ, շարքային ու կապավորներ։
Հայրենիքը բարձր է գնահատել ժողովրդական վրիժառուների սխրագործությունները։ Թշնամու թիկունքում հիտլերյան զավթիչների դեմ մղված պայքարում ցուցաբերած քաջության և անվեհերության համար պարտիզանական շարժման 248 մասնակիցներ արժանացելեն Սովետական Միության հերոսի պատվավոր կոչմանը։ Հազարավոր ժողովրդական վրիժառուներ պարգևատրվելեն Սովետական Միության մարտական շքանշաններով և մեդալներով, այդ թվում՝«Հայրենական պատերազմի պարտիզանին» մեդալով։
Կատեգորիա:Ռազմագիտություն Կատեգորիա:Անկանոն զորքեր Կատեգորիա:Պարտիզաններ
Աստերոիդների ցանկ (140201-140300)
Աստերոիդների ցանկ (140101-140200) * Աստերոիդների ցանկ * Աստերոիդների ցանկ (140301-140400)
|}
Պրոֆեմինիզմ
Քանի որ ֆեմինիզմի տեսական դրույթները աջակցություն են գտել մի շարք տղամարդկանց շրջանում, ովքեր ստեղծել են գիտակցություն բարձրացնող խմբեր 1960-ականներին, այդ խմբերը բաժանվել են ըստ ֆեմինիզմի որոշակի տեսակների նախընտրությունների և ըստ դրա հանդեպ քաղաքական մոտեցումների։ Այնուամենայնիվ, ոմանց համար խնդիր է դարձել տղամարդկանց ձայները որպես ֆեմինիստական ​​ներառելը։ Շատերի մտքում «ֆեմինիզմ» բառը վերապահված էր կանանց, որոնց նրանք համարում էին սուբյեկտներ, որոնք անցել էին անհավասարություն և ճնշում և որը ֆեմինիզմը փորձում էր վերացնել։ Փոխարենը հորինվել են այլ տերմիններ, ինչպիսիք են հակասեքսիզմը և պրոֆեմինիզմը ։
Արևմտյան աշխարհի շատ շրջաններում կան պրոֆեմինիստական տղամարդկանց խմբեր։ Այդ խմբերի գործունեությունը ներառում է դպրոցներում տղաների և պատանիների դեմ բռնության դեմ պայքարի կանխարգելիչ աշխատանքներ, աշխատավայրում սեռական ոտնձգությունների վերաբերյալ սեմինարներ, քաղաքացիական հասարակության լուսավորության արշավներ և հոգեբանի խորհրդատվություն բռնության համար մեղավոր տղամարդկանց համար։
Պրոֆեմինիստները նաև ներգրավված են տղամարդկանց առողջության պահպանման, տղամարդկանց ուսուցման, դպրոցներում և շատ այլ ոլորտներում գենդերային հավասարության ուսումնական ծրագրերի մշակման մեջ։ Պրոֆեմինիստները, որոնք աջակցում են ֆեմինիստուհիների հակափաստարկային շարժմանը, մասնակցում են պոռնոգրաֆիայի դեմ ելույթներին, ներառյալ պոռնոգրաֆիայի դեմ օրենքի ներդրման շարժումը։ Նրանք երբեմն համագործակցում են ֆեմինիստների և կանանց ծառայությունների հետ, ինչպիսիք են ընտանեկան բռնության և բռնաբարության դեմ պայքարի կենտրոնները։
«Պրոֆեմինիստ» տերմինը նաև երբեմն օգտագործվում է ֆեմինիստական համոզմունքներին հավատարիմ կամ ֆեմինիստուհիների շահերը պաշտպանող մարդկանց, բայց որպես այդպիսին իրենց ֆեմինիստ չհամարողների կողմից։ Այն նաև օգտագործվում է նրանց կողմից, ովքեր չեն նույնականացնում իրենց, կամ չեն ցանկանում, որ մյուսների Ես-ը նույնականցվի ֆեմինիստական շարժման հետ։ Նրանցից ոմանք տղամարդկանց ֆեմինիստ չեն անվանում, մյուսները քննադատում են «պրոֆեմինիստ» տղամարդկանց, որոնք հրաժարվում են իրենց ֆեմինիստ ճանաչել։ Հիմնական ֆեմինիստական խմբերի մեծամասնությունը, հատկապես Կանանց ազգային կազմակերպությունը և Ֆեմինիստական մեծամասնության հիմնադրամը, տղամարդկ-ակտիվիստներին անվանում են «ֆեմինիստներ», այլ ոչ թե «պրոֆեմինիստներ»։
Տղամարդ-պրոֆեմինիստներ
Տղամարդիկ տարբեր կերպ են արձագանքել առաջին ալիքի ֆեմինիզմին և ԱՄՆ-ում 19-ի վերջին և 20-րդ դարի սկզբին հասարակության փոփոխություններին։ Պրոֆեմինիստներն ընդունել են ֆեմինիստական գաղափարներ և ակտիվորեն հանդես են եկել կանանց հավասարության օգտին։ Այն ժամանակ, երբ հակաֆեմինիստները «կարոտախտ էին արտահայտում նախա-քաղաքային, նախաարդյունաբերական ավանդական գյուղի հանդեպ, պրոֆեմինիստի դիրքորոշումը ձևակերպվել է արդիականության ազատագրական ներուժի հավատով» ։ Ըստ էության, գիտության և առաջընթացի հանդեպ իրենց հավատքի շնորհիվ պրոֆեմինիստները կարծում էին, որ «ընտրական իրավունքն ընդամենը ֆեմինիստական կոչի հրապարակային արտահայտություն էր սոցիալական կարգին, որը ինչպես կանանց, այնպես էլ տղամարդկանց կապում է ռեպրեսիվ սոցիալական պայմանների հետ», և որ ի վերջո դա օգուտ կբերի երկու սեռերի ամերիկացիներին ։
Պրոֆեմինիստ տղամարդիկ համարվում են ժամանակակից տղամարդկանց շարժման ճյուղավորումը, որը համակրում է ֆեմինիզմին։ Պրոֆեմինիստները ձգտում են տղամարդկային ձայն հաղորդել ֆեմինիզմին և պաշտպանում են կանանց, ինչպես նաև տղամարդկանց դիրքորոշման փոփոխությունները գենդերային հարաբերություններում, ինչպես նաև սոցիալական, քաղաքական և ինստիտուցիոնալ կառույցներում։ Որոշ ֆեմինիստուհիներ պնդում են, որ ֆեմինիստական շարժման մեջ տղամարդկանց ընդգրկումը անհրաժեշտ է դրան ունիվերսալ բնույթ հաղորդելու համար, և որպեսզի այն ապագայում չկորցնի իր արդիականությունը ։ 20-րդ դարի երկրորդ կեսից ամբողջ աշխարհում ավելի ու ավելի շատ պրոֆեմինիստներ սկսել են մասնակցել ֆեմինիզմի հետ սովորաբար կապված տարբեր ելույթներին, ներառյալ, ի թիվս այլ բաների, բռնաբարության և բռնության դեմ պայքարին, ինչպես նաև` լրատվամիջոցներում կանանց սեռականացման դեմ պայքարին։ Այս գործողություններից շատերը նկարագրված են տարբեր հրատարակություններում և գրքերում, այդ թվում, 1983 թվականից սկսած, Voice Male ամսագրում, որը խմբագրվել է երկար ժամանակ պրոֆեմինիստ եղած Ռոբը Օքունի կողմից ։
Մարջ Փիրսին (1969) պնդում էր, որ արական սեռի լիբերալ քաղաքական գործիչները երբեմն աջակցում են ֆեմինիստական պահանջներին` ձայներ ստանալու համար՝ չնայած կասկածելի հիմքերին և գործողություններին ։
Պրոֆեմինիստները հաճախ սոցիալական ակտիվիստներ են, ինչպես օրինակ Ավգուստ Բեբելը ։
Հակազդեցություն կանանց նկատմամբ բռնությանը
Ֆեմինիստական սոցիալական աշխատանքի ոլորտը, որին մասնակցում էին որոշ պրոֆեմինիստ տղամարդիկ, կանանց նկատմամբ բռնության կանխարգելումն է և դրանից տուժածների աջակցությունը։ Բռնության դեմ պայքարի ակտիվիստներն աշխատում են ծեծի ենթարկված կանանց կացարաններում, խորհուրդ են տալիս նրանց, ովքեր վերապրել են դա, հանցագործների վերականգնման գործընթաց են իրականացնում և խնդրի մասին տեղեկություններ են տարածում։ Շատ տղամարդ ակտիվիստներ սատարում են բռնության դեմ ուղղված այս արշավներին երկու տեսանկյունից. նախ, կանանց նկատմամբ բռնությունը վերաբերում է բոլոր մարդկանց, անկախ սեռից. երկրորդ, ավելի շատ ուշադրություն պետք է դարձվի այն սոցիալական միջավայրերին, որոնք ստեղծում են հանցագործներ։ Ակտիվիստները նաև վերլուծել են մշակութային գործոնները, որոնք նպաստում են կանանց նկատմամբ բռնության առաջացմանը։
Սպիտակ ժապավենի քարոզարշավն ստեղծվել է որպես պատասխան Կանադայում` Մոնրեալի պոլիտեխնիկական համալսարանում տեղի ունեցած զանգվածային սպանության ։ Շարժումը ձգտում է տեղեկատվություն տարածել կանանց նկատմամբ բռնության խնդրի մասին` տղամարդկանց ուսուցանելով այդ խնդրի մասին ։
Պայքար բռնության դեմ
Չնայած բռնության բռնության դեմ պայքարի կանանց մասնակցությունը ամերիկյան հասարակական արշավներին դեռ հազվադեպ էր, որոշ տղամարդիկ արժեքավոր դաշնակիցներ էին «տեղերում». ապաստարաններում, աջակցության խմբերում և բռնաբարություններին արձագանքող խմբերում ։ Որոշ տղամարդ-ակտիվիստներ պնդում են, որ իրենց ջանքերը զայրույթի ու անվստահության են հանդիպում։ Գրականության մեջ բռնաբարության դեմ պայքարող ակտիվիստների մասին հիշատակվում են տղամարդիկ, որոնց համար բռնաբարության զգացմունքային և հոգեբանական ազդեցությունը նրա զոհերի վրա բացահայտում էր։ Գիտնականները սովորաբար պնդում են, որ կանանց նկատմամբ բռնաբարությանը և բռնությանը վերջ դնելու համար տղամարդիկ պետք է իմանան այդ խնդիրների մասին, հակառակ դեպքում բռնաբարության դադարեցման հույս չկա ։
Բացի այն դիմադրությունից, որին տղամարդիկ բախվում են բռնաբարության դեմ իրենց պայքարում, շատերը հայտնում են սոցիալական հետևանքների մասին, մասնավորապես, այն մասին, որ իրենց համարում են «ոչ տղամարդկային»։ Տղամարդկանց հեռացումը հեգեմոնային մասկուլինությունից, որը ներկայումս բնութագրվում է այնպիսի առանձնահատկություններով, ինչպիսիք են կոշտությունը, գերիշխանությունը, ինքնավստահությունը, հետերոսեքսուալ վարքագիծը, զգացմունքային արտահայտության սահմանափակումը և ավանդական կանանց հարաբերությունների և եվրոպական և ամերիկյան երկրներում վարքագծի խուսափումը, կարող են հանգեցնել տղամարդկանց կոլեկտիվից նրանց բացառմանը ։ Արական սեռի ակտիվիստները  պնդում են, որ քանի դեռ առնականությունը չի ներառում կանանց հանդեպ հոգատարությունը, ինչպես նաև զգացմունքային խնդիրների նկատմամբ զգայունությունը, ինչպիսիք են բռնաբարությունը, տղամարդիկ դեռևս խուսափում են բռնաբարության դեմ միջոցներ ձեռնարկելուց։
Ելույթներ պոռնոգրաֆիայի դեմ
Որոշ պրոֆեմինիստ գիտնականներ կարծում են, որ պոռնոգրաֆիայի մեջ սեքսուալության պատկերը նպաստել է սեռական բռնության, գենդերային բռնության աճին և սեռերի միջև անհավասարության ամրապնդմանը։ Նրանք ենթադրում են, որ տղամարդկանց գերիշխանության, դաժան ու ստորացուցիչ սեռական ակտերի նորմալացնելը հանգեցրել է նրան, որ հանդիսատեսը էկրանից բռնությունը տեղափոխել է սեփական կյանք ։ Պրոֆեմինիստները կարող են պնդել, որ պոռնոգրաֆիայի այդ միտումները արտացոլված են սեռական բռնության ակտերի թվի ավելացման մեջ, ինչպես նաև նպաստում են բռնաբարության մշակույթի նորմալացմանը։ Ինչպես ֆեմինիզմի որոշ ճյուղեր, պրոֆեմինիստները կարող են նաև հավատալ, որ պոռնոգրաֆիան կանանց և աղջիկների դերը նվազեցնում է` հասցնելով սեռական օբյեկտի նշանակության ։
Հիմնական համոզմունքներ
Քանի որ չկա կենտրոնացված «շարժում», ֆեմինիստների դրդապատճառներն ու նպատակները տարբեր են։ Ֆեմինիստական ​​կայքերից մեկը պնդում է, որ այս դրդապատճառների շարքում են.
Պրոֆեմինիստների կողմից սովորաբար հակադրվող խնդիրները ներառում են կանանց նկատմամբ բռնությունը, սեքսիզմը, աշխատավարձի և խթանման անհավասարությունը, մարդկանց թրաֆիքինգը և կանանց ծննդյան վերահսկման իրավունքները։ Պոռնոգրաֆիայի դեմ են հանդես գալիս նաև պրոֆեմինիստները, ովքեր սատարում են հակապոռնկային ֆեմինիստական շարժմանը։
Նրանք սովորաբար կարծում են, որ.
Բացի այն, որ ֆեմինիզմի մեջ առկա են զգալի տարասեռություն և բաժանումներ, բանավեճ կա նաև պրոֆեմինիստների շրջանում։ Օրինակ, այն փաստը, թե որքանով են տղամարդիկ սահմանափակվում կամ խոցվում սոցիալական գենդերային հարաբերությունների պատճառով, վիճաբանության տեղիք է տալիս։ Ոմանք շեշտը դնում են արտոնյալ կարգավիճակի վրա, որը ձեռք է բերել հայրիշխանական կամ տղամարդկանց գերակշռող հասարակության մեջ տղամարդիկ լինելը, իսկ մյուսները շեշտում են, թե ինչպես են նահապետական ​​հասարակությունների կողմից հաստատված գենդերային դերերը սահմանափակում թե՛ տղամարդկանց և թե՛ կանանց։
Ֆեմինիստներից ոմանք պնդում են, որ նրանք, ովքեր շեշտում են սեռերի փոխադարձ «ճնշումը», իրականում պրոֆեմինիստ չեն, կամ «բավարար չափով ֆեմենիստ չեն»։ Մյուսները տարբերակում են «արմատական ​​պրոֆեմինիստներին» և «լիբերալ պրոֆեմինիստներին» և շեշտում նրանց ընդհանուր հավատալիքները և նմանությունները։
Պրոֆեմինիստները հակված են նաև գիտակցելու խնդիրներ հրահրող այլ հանգամանքների, ինչպես նաև` սոցիալական հարաբերությունների այլ տեսակների կարևորությունը։ Պրոֆեմինիստները կարծում են, որ դասը, ցեղը, սեռականությունը, տարիքը և այլ նման բաները կարևոր գործոններ են, որոնք ազդում են տղամարդկանց և կանանց հարաբերությունների վրա։
Այն ֆեմինիստներին, որոնք քաղաքականապես ակտիվ են, հակված են կենտրոնանալ մի շարք հատուկ հարցերի վրա, ինչպիսին է, օրինակ, տղամարդկային բռնությունը։
Վաղ գրառումներ և շահարկումներ
ԱՄՆ-ում հրապարակված վաղ աշխատանքների թվում, որոնք ֆեմինիստների շարժումը համարում է իր մտքերի նախատիպը, Ջոն Սնոդգրասի A Book of Readings for Men against Sexism-ի աշխատանքն է, Մայքլ Քիմելի և Մայքլ Մեսների էսսեների հավաքածուն, Ջոզեֆ Պլեքի " Men’s Lives" և The Myth of Masculinity աշխատությունները։ Այս վաղ տեքստերի երեք հիմնական ենթադրությունները ներառում էին սեռերի և գենդերային պատկանելության տարբերությունը, գենդերային մեկնաբանությունը որպես սոցիալական կառուցվածք և կարծիք, ըստ որի տղամարդիկ տառապում են արևմտամետ գենդերային դերերից։ Հիմնվելով այս վերջին ենթադրության վրա` վաղ պրոֆեմինիստական տեքստերը ենթադրում էին, որ եթե տղամարդիկ տեղյակ լինեին այդ մասին, նրանք կհրաժարվեին իրենց սոցիալական արտոնություններից ։
Համեմատություն ֆեմինիզմի հետ
Ֆեմինիստներից և պրոֆեմինիստներից ոմանք կարծում են, որ տղամարդիկ չպետք է իրենց ֆեմինիստ անվանեն։ Այս փաստարկը տարբեր ձևեր է ընդունում, ներառյալ հետևյալը.
Քննադատություն
Այս «շարժման» ներսում կան նաև տարաձայնություններ, օրինակ` սոցիալիստական ​​շարժումների, ռասիզմի դեմ պայքարի և այլնի վերաբերյալ։ Նրանք, ովքեր պնդում են, որ «ֆեմինիստ» տերմինով կարող են դիմել հավասարապես տղամարդկանց և կանանց, հաճախ մատնանշում են այն փաստը, որ «պրոֆեմինիստ» տերմինի կողմնակիցների փաստարկները հիմնված են կենսաբանական դետերմինիզմի և էսսենցիալիզմի վրա, և փաստացի հակասում են ֆեմինիստական սկզբունքներին ։
Պրոֆեմինիստները պնդում են, որ իրենք հակասեքսիստական ​​և հակահայրիշխանական են, բայց ոչ` հակաառնական շարժում։ Ֆեմինիստներից ոմանք կարծում են, որ տղամարդիկ բարի գործեր կատարելու ներուժ ունեն և կարծում են, որ տղամարդկանց շարժման մեջ կա «հակազդեցության» ներուժ, ինչը շարժման համար հնարավորություն է դառնալու պաշտպանելու այն, ինչը նրանք (պրոֆեմինիստները) համարում են առնական արտոնություն և պարտականություն, իսկ ոմանք ասում են, որ դա արդեն տեղի է ունեցել ։ Չնայած բոլոր պրոֆեմինիստները կարծում են, որ տղամարդիկ պետք է գործեն գենդերային անհավասարությունը վերացնելու համար, ոմանք պնդում են, որ տղամարդկանց շարժումը համարժեք լուծում չէ ։ Դրա փոխարեն նրանք հանդես են գալիս այն բանի օգտին, որ պրոֆեմինիստները ստեղծեն դաշինքներ և կոալիցիաներ այլ առաջադեմ խմբերի և շարժումների հետ (ինչպիսիք են ֆեմինիզմը, ԼԳԲՏ-ները, ձախ և սոցիալիստական շարժումները, պայքարը ռասիզմի դեմ և այլն)։
Ծանոթագրություններ
Կատեգորիա:Ֆեմինիզմ
Ֆենոլֆթալեին
Ֆենոլֆթալեին, երկօքսիֆթալաֆենոն, C20H14Օ4, անգույն, անհոտ բյուրեղներ են։
Հալման ջերմաստիճանը՝ 259-263 °C։ Ջրում վատ է լուծվում, որպես ինդիկատոր օգտագործվում է վերլուծական քիմիայում (թթու և չեզոք լուծույթներում անգույն է, հիմնայինում՝ կարմրամոռագույն, գույնի անցման տիրույթը՝ рН=8, 2/10)։
Բժշկության մեջ հաբերի ձևով կիրառվում է որպես լուծողական (հնացած անվանումը՝ պուրգեն)։
Արտաքին հղումներ
Կատեգորիա:Ներկանյութեր
Ակսյուտովկա (գյուղ, Զմիյովի շրջան)
Ակսյուտովկա (Аксютівка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1680 թվականին։
2001 թվականի տվյալներով Ակսյուտովկա գյուղում բնակվում էր 136 մարդ։ Բնակավայրը զբաղեցնում է 0,466 կմ² տարածք։ Բնակչության խտությունը կազմում էր 291,85 մարդ/կմ²։
Ստոլովայա
Ստոլովայա (Мадыхох, Маьтлоам),[լեռ Ռուսաստանում, Հյուսիսային Կովկասում։
Բարձրությունը՝ 2993 մ, հանդիսանում է նաև որպես հարթավայր։ Գագաթը երևում է նաև Հյուսիսային Օսիայի մայրաքաղաք Վլադիկավկազից և պարկերված է նրա զինանշանին։
Կատեգորիա:Ռուսաստանի լեռներ
WR 124
WR 124-ը Վոլֆ-Ռայեթ աստղ է, գտնվում է Երկրից 10000 լուսային տարի հեռավորության վրա։
Կատեգորիա:Վոլֆ-Ռայեթի աստղերը
(3061) Կուկ
(3061) Կուկ (Cook), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,089712 ա. մ., առավելագույնը մոտենում է 2,4878 ա. մ. հեռավորության վրա և հեռանում 3,6916 ա. մ. ։ Արեգակի շուրջ մեկ ամբողջական պտույտ է կատարում 1983,7 երկրային օրվա ընթացքում, իր ուղեծրով շարժվելով միջինում 0,181479 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ներքին Ագուլիս
Ներքին Ագուլիս, (նաև՝ Ստորին Ագուլիս , Դաշտ Ագուլիս, Ագուլիսի դաշտ , Ներքին Ագուլիք , Ներքին Ակուլիս , Աշաղը Այլիս , Դաշտ , Դեշտ , Տաշտ , այժմ կոչվում է՝ Aşağı Əylis - Աշաղի Այլիս), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Օրդուբադի շրջանում։
Պատմություն
Ներքին Ագուլիս գյուղը նախկինում գտնվում էր Մեծ Հայքի Սյունիք աշխարհի Գողթն գավառում, երբեմն հիշատակվում է ավան ։ Ներքին Ագուլիս գյուղը գտնվում է Օրդուբադ քաղաքից մոտ 4 կմ արևմուտք, Ագուլիս գետի ափին, Վերին Ագուլիսից 2 կմ հարավ, նախկին պատմական Դաշտ գյուղի տեղում, որը վերին ագուլեցիները 1820 թվականին գնել էին Պարսից գահաժառանգ Աբբաս-Միրզայից և կոչել՝ Ներքին Ագուլիս ։ Նախկինում եղել է հայկական մշակութային մեծ քաղաքի մի մասը, որը հայաթափվել և ավերվել է 1919 թվականի Ագուլիսի ջարդերից հետո ։
Խորհդային կարգերի ժամանակ մտնում էր Նախիջևանի ԻՍՍՀ Օրդուբադի շրջանի մեջ ։
Բնակչությունը
1829-1832 թվականներին ուներ 459, 1897 թվականին՝ 990, 1906 թվականին՝ 1254 բնակիչ ։ 1986 թվականին գյուղում բնակվում էր ադրբեջանական մի քանի ընտանիք ։
Կրոնական կառույցներ
Ներքին Ագուլիսը ուներ 4 եկեղեցի՝ Սուրբ Երրորդություն (Սուրբ Ստեփանոս), Սուրբ Սարգիս, Սուրբ Մինաս և Սուրբ Հովհաննես Մկրտիչ։
Ճարտարապետություն
Ներքին Ագուլիսն ուներ դպրոց և խանութներ ։
Տնտեսություն
Բնակիչները զբաղվում էին երկրագործությամբ, այգեգործությամբ և մասամբ առևտրով ու արհեստագործությամբ ։
Ծանոթագրություններ
Կատեգորիա:Ագուլիս
Բոլշոյ Լոգ (գյուղ, Բլագովեշչենսկի շրջան)
Բոլշոյ Լոգ (Большой Лог, Большой Лог), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Վուգրովկա (գետ)
Վուգրովկա (Бугровка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Չերնովոյ Նարիկ գետի ձախ ափին՝ 13 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Աստերոիդների ցանկ (318701-318800)
Աստերոիդների ցանկ (318601-318700) * Աստերոիդների ցանկ * Աստերոիդների ցանկ (318801-318900)
Վուգրովկա (գետ)
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ռոբերտ Ինգլ
Կենսագրություն
Սովորել է Կոռնելի համալսարանում։ Դասավանդել է Մասաչուսեթսի տեխնոլոգիական ինստիտուտում։ Նյու Յորքի համալսարանի պրոֆեսոր։
Արտաքին հղումներ
Կատեգորիա:Ամերիկացի տնտեսագետներ Կատեգորիա:Ամերիկացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:20-րդ դարի ամերիկացի տնտեսագետներ Կատեգորիա:Կոռնելի համալսարանի շրջանավարտներ Կատեգորիա:Ամերիկացի գիտնականներ Կատեգորիա:Ամերիկացի մանկավարժներ
Նիմմե (Տալլին)
Ծանոթագրություններ
Կատեգորիա:Տալլին
Գենյոսյա
Գենյոսյա (玄洋社, «Մութ/սև օվկիանոսի միություն»), պանասիական քաղաքական խմբավորում, որը գործել է 1881-1946 թվականներին Ճապոնական կայսրության տարածքում և սերտորեն կապված էր ազնվականների, պաշտոնյաների, զինվորականների, ֆինանսիստների, արդյունաբերողների ագրեսիվ կլանների հետ։ «Գենյոսյա» միության անդամները հանդես էին գալիս երկրի ռազմականացման, զավթողական արտաքին քաղաքական օգտին, բացահայտորեն քարոզում էին Չինաստանը, Կորեան և Ռուսաստանի Հեռավոր Արևելքը գրավելու գաղափարարները։ Մի շարք ազգայնական կազմակերպություններ են հիմնադրվել Գենյոսյայի գործիչների կողմից, այդ թվում՝ Կոկուրյուկայը (1901-1946) և Ռոնինկայը (1908-1918)։ Համաձայն Դաշնակից օկուպացիոն ուժերի (GHQ) գերագույն գլխավոր հրամանատարի շտաբի՝ Հեռավոր Արևելքի Տոկիոյի դատավարություն միջազգային ռազմական տրիբունալի համար այն համարվում է ծայրահեղ ազգայնական խմբավորում ։
Կոյոշյա կազմակերպության հիմնադրում
Կազմակերպությունն ի սկզբանե հիմնադրվել է 1879 թվականին «Կոյոշա» («Զտման միություն») անվան տակ, ձեռներեց սամուրայ Հիրաոկա Կոտարոյի (ջա) կողմից, որը Մանջուրիայում հանքանյութերով հարուստ մեծ տարածքների սեփականատեր էր, ով նոր էր ազատ արձակվել բանտից Սայգո Տակոմորիի և Տոյամա Միցուրի ապստամբությանը մասնակցելու համար, ով նաև ծնունդով Ֆուկուոկայի իշխանությունից էր։
Գենյոսյա կազմակերպության հիմնադրում
1881 թվականից ի վեր կազմակերպությունն իր կենտրոնը տեղափոխել է Ֆուկուոկա պրեֆեկտուրա և անվանվել է «Գենյոսյա», այսինքն՝ «Սև օվկիանոսի միություն»՝ ի պատիվ Գենկայի ծովի, որը բաժանում է Կորեական թերակղզին Ճապոնիայի ամենաարևելյան կղզուց՝ Կյուսյուից, որտեղ ծնվել է կազմակերպության հիմնադիր Կոտարո Հիրաոկան։ Այս անվանումն արտացոլում էր երկրի ներսում հիմնական գործողություններից անցումը դեպի հետախուզական և ահաբեկչական մայրցամաքային (Չինաստան և Կորեա) գործողությունների, որոնք պետք է ծառայեին այնտեղ ճապոնական ներթափանցման և զինված զավթման նախապատրաստմանը։
«Գենյոսյայի» անդամների գործողությունները և իրենց նպատակներին հասնելու տեխնիկան հաճախ հեռու է եղել խաղաղ լինելուց։ Ահաբեկչական կազմակերպության դերում այս կազմակերպությունը հավաքագրում էր դժգոհ նախկին սամուրայներին և կազմակերպված հանցավորության հետ կապված մարդկանց` բռնության և սպանության արշավ իրականացնելու համար` ուղղված արևմտամետ կողմնորոշում ունեցող արտասահմանցիների և բարձրագույն պետական բյուրոկրատիայի ներկայացուցիչների դեմ ։ Ուսումնասիրողների կարծիքով, վերակազմավորման պահից սկսվել է գաղտնի կազմակերպությունների փոխգործակցությունը բանակի հետ և առաջին հերթին՝ բանակի հետախուզության հետ ։ Հետագայում սկսվել է որոշ գաղտնի միությունների միաձուլման գործընթացը պետական բյուրոկրատական և քաղաքական կառույցների հետ։
Ճապոնիա
1889 թվականին Գենյոսյան սուր քննադատության է ենթարկել այն ժամանակվա արտգործնախարար Օկումա Շիգենոբուի կողմից պատրաստած անհավասար պայմանագրերի վերանայման ծրագիրը։ Մեծ Բրիտանիայի կողմից գաղտնի դրույթների վավերացումից առաջ նոր պայմանագրերի հրապարակումը, որոնք հռչակում էին օտարերկրացիների արտերկրայնության վերացումը խառը դատարաններ ստեղծելու դիմաց, անկարգություններ հրահրեցին Ճապոնիայում։
Նույն թվականի հոկտեմբերի 18-ին «Գենյոսյայի» անդամ Կուրուսիմա Ցունեկին Օկումայի նկատմամբ մահափորձ է իրականացրել։ Այն բանից հետո, երբ Կուրուսիման ռումբ է նետել կառքի վրա, նա շրջվել է դեպի կայսերական պալատը, նստել գետնին և կտրել իր կոկորդը։ Օկումա Սիգենոբուի աջ ոտքի մի մասը ստիպված էին անդամահատել և կառավարությունը հրաժարական է տվել ։
Չինաստան
«Գենյոսյայի» գործունեության հիմնական թիրախներից մեկը չինական բազմաթիվ գաղտնի միություններն են եղել, որոնցից ոմանք Ճապոնիայի նկատմամբ շատ թշնամական տրամադրվածություն են ունեցել։ Միևնույն ժամանակ չինական Տրիադաները և «Մութ օվկիանոսի միությունը» միավորվել են Չինաստանը ղեկավարող մանջուրական Ցին դինաստիան տապալելու նպատակով ։ 1881 թվականին Միցուրոյ Տոյաման ավելի քան 100 մարդ է ուղարկել Չինաստան ռազմավարական կարևոր տեղեկություններ հավաքելու, գործակալական ցանց ստեղծելու և չինական տրիադաների շարքեր ներթափանցելու համար։ Խումբը ճապոնական բանակի աջակցությամբ Հանկու բազայից կարողացել է լրտեսական ցանց ստեղծել ողջ Չինաստանում և սկսել է ներթափանցել չինական գաղտնի միություններ՝ դաշնակիցներ և թշնամիներ գտնելու համար։
Zhong-guo Bi-mi She-hui Shi աշխատությունը Չինաստանի գաղտնի ընկերությունների կազմակերպման և պատմության վերաբերյալ ամենավաղ և մանրամասն աշխատանքներից մեկն է, որը գրել է «Գենյոսյայի» անդամներից մեկը՝ Հիրայա Ամանեն (Hiraya Amane), ով օգնել է Հանչժոու քաղաքում հիմնել «Սև օվկիանոսի միության» Չինաստանի մասնաճյուղի շտաբ-գրասենյակը։ Հիրայան կարողացել է բացահայտել այս խմբերի իրական պատմությունը ոչ միայն մանրակրկիտ ուսումնասիրությունների և կապեր ստեղծելու միջոցով, այլ նաև նրանց թեյարաններ և այլ հաստատություններ սովորական այցելություններ կատարելու միջոցով` անմիջականորեն նրանց գործունեությանը հետևելու համար։ Դիտման միջոցով Հիրայան հայտնաբերել և վերծանել է բարդ ծեսեր և գաղտնի նշաններ, որոնք նրան թույլ են տվել պարզել գաղտնի միությունների գաղտնիքները։ Նրա աշխատանքն այնքան ամբողջական և ճշգրիտ է եղել, որ որակավորվել է, որ ենթական չէ հրապապարակման հանրությանը հասանելի լինելու համար, ինչը շտկվել է միայն շատ տարիներ անց։
«Գենյոսյան» ոչ միայն միջոցներ և զենք է տրամադրել չինական գաղտնի ընկերություններին, այլ նաև նպաստել է Ճապոնիայում ապաստան գտնելուն Ցինական կառավարության կողմից հետապնդվող տրիադայի բացահայտված առաջնորդներին։ Միությունը ստեղծել է հասարակաց տների մեծ ցանց ամբողջ Չինաստանում (իսկ ավելի ուշ՝ ողջ Հարավարևելյան Ասիայում), ժողովների համար նախատեսված սրահներ ունենալը թաքցնելու, ինչպես նաև տվյալների հավաքագրման համար։ Ի լրումն այն բանի, որ հասարակաց տները կողմնակի շահութաբեր բիզնես է, դրանք լրացուցիչ հնարավորություններ են ընձեռել օգտակար տեղեկություններ հավաքելու համար, որոնք հետագայում կազմակերպության գործունեության մեջ էին օգտագործվում։ Թեև Գենյոսյայի գործակալները հաճախ ստիպված էին դիմել շանտաժի և կաշառքի, բայց և այնպես, իրենց անհրաժեշտ տեղեկատվության մեծ մասը ստանում էին մարմնավաճառների օգնությամբ, որոնք պատրաստված էին իրենց հաճախորդներից տվյալներ կորզելուն։ «Սև վիշապի միությունը» նման գործակալների համար Հոկայդո կղզու Սապորո քաղաքում նաև ստեղծել էր ուսումնական դպրոց։
Կորեա
«Գենյոսյայի» համար հետաքրքրություն ներկայացնող մեկ այլ տարածք եղել է Կորեան։ Կազմակերպությունը հիմնադրել է 15-հոգանոց «Երկնային վերաբնակեցում» կոչվող խումբը, որը գործում էր Կորեայում մինչ Ճապոնիայի ներխուժումը՝ կազմելով մանրամասն տեղագրական քարտեզներ, իրականացնելով չինական և կորեական ռազմական օբյեկտների հետախուզություն և զորքեր տեղակայելով։ Միությունը ակտիվորեն աջակցել է նաև Տոնհակի գյուղացիական շարժմանը՝ իմանալով, որ ապստամբությունը կարող է Չինաստանին և Ճապոնիային պատերազմի եզրին հասցնել։ Ենթադրվում է, որ Կորեայի Մին թագուհու սպանությունը 1895 թվականին նույնպես կազմակերպվել է Գենյոսյայի անդամների կողմից՝ Կորեայում Ճապոնիայի լիազոր ներկայացուցիչ Միուրա Գորոյի ղեկավարությամբ ։
Ուշ տարիներ
1910 թվականին Կորեայի բռնակցումից հետո «Գենյոսյան» շարունակել է պանասիականության պրոպագանդումը։ Տոյամա Միցուրին հայտարարել է. «Որպեսզի գունավոր ռասան կարողանա դիմադրել եվրոպացիներին և ամերիկացիներին, անհրաժեշտ է ստեղծել ռազմատենչ պետություն։ Մեր երկիրը արագորեն վերելք է ապրում՝ որպես Արևելքի նոր պետություն։ Նա ապագայում պետք է փայփայի Արևելքն առաջնորդելու հույսը և այն իր հետևից տանի» ։ Երկրի ներսում նա Ուտիդա Ռյոհեիի հետ միասին, ստեղծել է «Մեծ Ճապոնական արտադրական կուսակցություն» (Dai Nippon Seisanto) կոչվող քաղաքական կուսակցությունը, որը միավորել է «Սև վիշապի միությունը», Ճապոնական ժողովրդական կուսակցությունը (Նիհոն Կոկումինտո), Մեծ Ճապոնիայի երիտասարդական կուսակցությունը (Dainihon Seinento) և Կիոտոյի և Օսակայի մի շարք աջակողմյան արհմմիություններ։
Իր գործունեության վերջին տարիներին «Գենյոսյան» որպես գաղտնի կազմակերպություն շատ է հեռացել իր արմատներից, բայց այն եղել է ճապոնական քաղաքականության մշտական խաղացողների մեջ։ Նախարարներ կաբինետի և Ճապոնիայի խորհրդարանի մի շարք անդամներ «Մութ օվկիանոսի միության» անդամներ են եղել, իսկ այնպիսի առաջատար քաղաքական առաջնորդներ, ինչպիսիք են Հիրոտա Կոկին և Նականո Սեյգոն նրա շարքերից են եղել։ Կազմակերպությունը զգալի ազդեցություն է ունեցել Ճապոնիայի ներքին և արտաքին քաղաքականության վրա մինչև Երկրորդ համաշխարհային պատերազմի ավարտը։ «Գենյոսյա» միությունը լուծարվել է Ճապոնիան գրաված ամերիկյան իշխանությունների հրամանով։
Ժառանգություն
«Սև օվկիանոս միությունը» նախորդել է մի շարք այնպիսի կազմակերպությունների, որոնք ժառանգել և զարգացրել են նրա գաղափարախոսությունները, օրինակ՝ Ամուրի միությունը։ Այն նաև հող է նախապատրաստել Երկրորդ համաշխարհային պատերազմից հետո աջ քաղաքական գործիչների և Յակուձայի միջև կապերի համար։ Միայն այդպիսի կազմակերպությունների օգնությամբ սամուրայները կարող էին պահպանել պետությունը, միայն այս կերպ նրանք կարող էին կատարել Կայսրին (նա և գիրի) իրենց ծառայելու պարտքը, որը նրանց համար Daimyo-ի՝ տիրոջ տեղն էր զբաղեցնում։
Զավթողական քաղաքականությունն անհրաժեշտ է եղել թույլ ճապոնական բուրժուազիային, որը դեռ ուժ և կարողություն չուներ ինքնուրույն գործելու այն պետությունից դուրս, որում խրախուսվում էր կապիտալիզմի զարգացումը։ Այնուամենայնիվ, նույնիսկ ավելի մեծ չափով արտաքին քաղաքականության մեջ զավթողական կողմնորոշումն ու ագրեսիվությունն խիստ անհրաժեշտություն է եղել սամուրայականության համար, որոնց ոտքերի տալից հողը վերցրել էին և որի ոչ բոլոր անդամներն էին իրենց տեղը գտել Մեյձիի՝ նոր սոցիալական կառույցում։ Առաջին հերթին նրանց անհրաժեշտ էր գոյատևել պատերազմի հաշվին, նոր տարածքներում վարչակազմ կազմակերպելուն և այլն, քանի որ բոլոր սամուրայները ռոնին էին դարձել 1876 թվականին.սամուրայական դասի պաշտոնական լուծարումից հետո։
Չնայած ժամանակակից Յակուձան իր քաղաքական և սոցիալական փիլիսոփայության մեջ ներառել է «Գենյոսյայի» հայացքների մի մասը, ինչպես նաև Գենյոսյայի շատ անդամներ Յակուձայի շարքերից են եղել, այնուամենայնիվ, Գենյոսյան հիմնականում քաղաքական կազմակերպություն էր, որը հաճախ օգտագործել է հանցավոր միջոցներ իր նպատակներին հասնելու համար, այնուամենայնիվ ինքնին Յակուձայի մաս չի կազմել, հակառակ որոշ հեղինակների պնդումների։
Արտաքին հղումներ
Կատեգորիա:Գաղտնի ընկերություններ Կատեգորիա:Ճապոնական կազմակերպություններ Կատեգորիա:1879 հիմնադրված կազմակերպություններ Կատեգորիա:Քաղաքական կազմակերպություններ Կատեգորիա:Ճապոնիայի քաղաքականություն Կատեգորիա:Ազգայնական կազմակերպություններ
Մալոբիշկուրազովո
Մալոբիշկուրազովո (Малобишкуразово, Кесе Бишҡураз), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 66 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Խանո Ներքին
Բնակչություն
1878 թվականին ուներ 13 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Գերոդա (Ներքին Ֆրանկոնիա)
Գերոդա (Geroda), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Բադ Կիսինգեն շրջանի կազմում։ Բնակչությունը կազմում է 927 մարդ (ըստ 2010 թվականի դեկտեմբերի 31-ի) ։ Տարածքը կազմում է 16,79 կմ²։ Պաշտոնական կոդ՝ 09 6 72 126։
Կոմունան բաժանված է 2 գյուղական համայնքի։
Արտաքին հղումներ
Կատեգորիա:Գերմանիայի քաղաքներ
Սանտա Կրուզ դել Նորտե
Սանտա Կրուզ դել Նորտե (Santa Cruz del Norte), քաղաք և համայնք Կուբայի Մայաբեկ նահանգում։ Մինչև 2011 թվականը եղել է Հավանա նահանգի մի մասը։ Այն գտնվում է հյուսիսային ափին, Հավանա և Մատանզաս քաղաքների միջև, Սանտա Կրուզ գետաբերանին։
Ընդհանուր ակնարկ
Քաղաքը հիմնադրվել է 1800 թվականին, այն ժամանակ` որպես ձկնորսական համայնք, և 1931 թվականին ստացել է համայնքի կարգավիճակ ։ Այն Havana club ռոմի թորման հիմնական վայրն է. այս ռոմի բոլոր մուգ տեսակներն արտադրվում են Սանտա Կրուզ դել Նորտեում։ Թորման գործընթացին կարող են ականատես լինել զբոսաշրջիկները, քաղաքի հյուրերը։ Արդյունաբերության մյուս ճյուղերից քաղաքում զարգացած են էներգիայի արտադրությունը, նավթի արդյունահանումը և ձկնորսությունը։
Ժողովրդագրություն
2004 թվականին Սանտա Կրուս դել Նորտե համայնքն ունեցել է 32.576 բնակչություն ։ Ընդհանուր մակերեսը 376 կմ2 է, բնակչության խտությունը կազմում է 86.6 կմ2։
Մեորե Օբչա
Մեորե Օբչա (მეორე ობჩა), գյուղ Վրաստանում։ Գտնվում է Իմերեթի մարզի Բաղդաթի շրջանում։
Դիրք
Գյուղը գտնվում է ծովի մակարդակից 220 մետր բարձրության վրա։ Շրջկենտրոն Բաղդաթից հեռու է 9 կմ։
Տրանսպորտ
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Բաղդաթի շրջան
Ֆենոլֆորմալդեհիդային խեժեր
Ֆենոլֆորմալդեհիդային խեժեր նաև ֆենոլմրջնալդեհիդային խեժեր կամ ֆենոլային խեժեր, սինթետիկ խեժեր, մրջնալդեհիդի հետ ֆենոլների պոլիկոնդենսման արգասիքները։